Hvorki Íhaldsflokkurinn né Verkamannaflokkurinn eiga skilið að fara með sigur af hólmi í þingkosningunum sem fram fara í Bretlandi þann 12. desember , að mati Tony Blair fyrrverandi forsætisráðherra Bretlands . Blair , sem var leiðtogi Verkamannaflokksins og forsætisráðherra á árunum 1997 - 2007 , sagði í samtali við Reuters Breta vera í „ hættulegu klúðri “ . „ Þanþol hagkerfis heimsins hefur haldið okkur uppi þar til núna , en fari það gefa sig þá verðum við í miklum vanda , “ sagði hann . Blair , sem er eini formaður Verkamannaflokksins sem stýrt hefur flokknum til sigur í þremur þingkosningum , sagði Verkamannaflokknum nú vera stjórnað af „ Marxista-Lenínista vængnum “ og að núverandi formaðurinn Jeremy Corbyn væri að lofa byltingu . „ Vandinn við byltingar er ekki hvernig þær byrja heldur hvernig þær enda , “ sagði Blair . „ Vandinn við byltingar er að þær enda alltaf illa . “ Sagði Blair sannleikann vera þann að breskur almenningur sé ekki sannfærður um að annar hvor flokkurinn eigi skilið að fara með yfirburðasigur í kosningunum .